《张仲山枝巢》
金朝·孟宗献

达人孤高与世疏，百年直寄犹须臾。归来掩关聊自如，人之不足等有馀。

乐哉下视濠梁鱼，逍遥自契蒙庄书。异时驭气游太虚，我知枝巢亦蘧庐。

作者简介：开封人，字友之，号虚静居士。世宗大定三年，乡、府、省、御，四试皆第一，时称孟四元。授供奉翰林，改曹王府文学，兼记室参军。工词。迁同知单州军事。丁母忧，哀毁卒。